Þakið er stórt enda kostar skildinginn að mála það . Bæjarráð Akraness hefur samþykkt að ganga til samninga við HH verktaka um að mála þak Akraneshallarinnar en tilboð fyrirtækisins í verkið nam rúmum 6,9 milljónum króna . Alls bárust sjö tilboð í að mála þakið og var mikill munur á þeim lægstu og hæstu . Næstlægsta tilboðið kom frá Landsmálun ehf. upp á 8,2 milljónir . Hæsta tilboðið átti hins vegar Færni ehf. sem bauðst til að mála þak Akraneshallarinnar fyrir 21,6 milljónir króna .